Diari Oficial de la Generalitat Valenciana


Sumari del DOGV 9693, del 28-09-2023 (2023/9572)

RESOLUCIÓ d'11 de setembre de 2023, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic de la modificació puntual Torretxo-PPR11 d'Alzira, en el terme municipal d'Alzira. Expedient 99/3211-WIG.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9693

Data del DOGV
:   28-09-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9572


Data del document
:   11-09-2023

Organisme emissor


Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori
    * impacte ambiental

RESOLUCIÓ d'11 de setembre de 2023, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic de la modificació puntual Torretxo-PPR11 d'Alzira, en el terme municipal d'Alzira. Expedient 99/6481-UBM. [2023/9572]  
De conformitat amb l'article 53.7 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
Publicar en el Diari Oficial de la Generalitat Valenciana l'informe ambiental i territorial estratègic corresponent a l'expedient 99/3817-HWJ Alzira (València).  
«Informe ambiental i territorial estratègic  
Tràmit: Mod. puntual Torretxo-PPR11  
Promotor: Ajuntament d'Alzira  
Autoritat substantiva: Comissió Territorial d'Urbanisme de València  
  
Localització: Terme municipal d'Alzira  
Expedient: 099 - 2019 - EAE  
La Comissió d'Avaluació Ambiental, en sessió celebrada el 29 d'octubre de 2020, va adoptar l'acord següent:  
Vista la proposta d'informe ambiental i territorial estratègic de la modificació puntual Torretxo-PPR11 d'Alzira, en els següents termes:  
  
En data 27 de novembre de 2019 ha tingut entrada en el Servei d'Avaluació Ambiental Estratègica de la Subdirecció General d'Avaluació Ambiental i Territorial, sol·licitud d'inici de l'avaluació ambiental i territorial estratègica de la modificació puntual del Pla general Torretxó PPR-11 d'Alzira.  
A) Documentació presentada  
La sol·licitud d'inici, tramesa pel Servei Territorial d'Urbanisme de València, s'acompanya d'esborrany de la modificació del Pla i document inicial estratègic amb els continguts de l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format digital.  
B) Planejament vigent  
El planejament municipal vigent en el municipi d'Alzira és un Pla general aprovat definitivament per la Comissió Territorial d'Urbanisme de València en sessió de data 29 de maig de 2002, i publicat en el DOGV de 14 d'agost de 2002. Va ser objecte d'avaluació ambiental (expedient 184/5658 AAC), i es va emetre una DIA el 19 de gener de 2001.  
En l'actualitat s'està tramitant la revisió del Pla general (expedient 035/09 EAE) i s'ha emés el document de referència el 21 de gener de 2010.  
C) Descripció, objecte i justificació  
La modificació té com a objecte modificar l'ús dotacional esportiu d'una parcel·la. En l'actualitat l'ús esportiu municipal ja s'ha construït en un altre emplaçament, al costat del riu Xúquer. En el seu lloc es pretén implantar altres usos dotacionals (policia local, bombers), que ajuden a regenerar i integrar el barri de l'Alquerieta i que no es troben en sòl inundable.  
Urbanísticament el sòl esportiu s'inclou dins de la UER-111 del sòl urbanitzable PPR-11. Té una superfície de 80.131 m².  
Es proposa una nova ordenació detallada per a aquest sòl creant-se nous vials, zones verdes, un equipament escolar, un centre religiós, un equipament múltiple, i les ja esmentades parcel·les per a la policia i els bombers.  
A més es canvia el traçat viari interior per a una millor connexió entre l'avinguda Pare Pampillo, límit oest de la UER-111, amb l'Hospital de la Ribera, que es troba cap a nord-est. En l'enllaç amb aquesta avinguda es crea una nova glorieta, mentre que pel límit est connecta amb un viari ja existent del sòl urbà.  
  
Vigent (UER-111) Proposta (UER-111)  
 Sup. (m²) Sup. (m²)  
Escolar (DLE) 2.643 Escolar (SQE) 9.810  
Aparcament (DLA) 3.606 Aparcament (SCA) 3.737  
Espais lliures (DLL) 10.791 Zones verdes 12.532  
Viari (DLV) 14.695 Viari (SCV) 29.138  
Residencial (RUA/RPB) 14.915 Residencial 14.909  
Esportiu (DED) 80.131 Equip. servei públic PQI-SEG 8.128  
 Equip. administratiu SQI-SEG 20.483  
 Equip. múltiple SQM 25.731  
 Religiós STD 1.924  
total 126.781 Total 126.392  
  
  
  
D) Document inicial estratègic: possibles efectes sobre el medi ambient.  
Únicament s'ha aportat una alternativa, a més de la 0.  
L'àmbit d'actuació es troba en una zona periurbana de consolidació residencial. No existeix vegetació ni fauna d'interés afectada. No es preveuen efectes sobre el patrimoni cultural o natural, el consum de recursos, la sostenibilitat del sistema urbà, la salut o el segellament de sòl.  
  
La major afecció que podria presentar la zona és el risc d'inundació. Segons la cartografia del PATRICOVA la zona situada més a l'oest està lleugerament afectada, però no obstant això, segons la cartografia del SNCZI no ho està.  
No s'adopten mesures preventives ja que no hi ha efectes negatius.  
E) Consultes  
Per part de la Subdirecció General d'Avaluació Ambiental la documentació aportada s'ha sotmés a consulta a les administracions afectades següents:  
  
Consulta Informe Administració pública consultada  
11.12.19 26.10.20  
19.10.20 SubDG Ordenació del Territori i Paisatge:  
Servei d'Infraestructura Verda i Paisatge (paisatge)  
Servei d'Ordenació del Territori   
(PATRICOVA)  
11.12.19 28.02.20 SubDG Ordenació del Territori i Paisatge (ETCV)  
19.10.20 20.10.20 SubDG Mobilitat. Servei Planificació.  
11.12.19 C. d'Educació, Cultura i Esport: DG d'Infraestructures Educatives  
 26.11.19 Servei Territorial d'Urbanisme.  
  
  
Els informes rebuts es publicaran en l'enllaç:  
http://www.agroambient.gva.es/va/web/evaluacion-ambiental/seguiment-d-expedients  
juntament amb l'informe ambiental i territorial estratègic.  
F) Identificació i valoració dels possibles efectes sobre el medi ambient  
Conforme amb el que s'estipula en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a les quals es refereixen els articles 48.d i 51.1 de la LOTUP.  
- Risc d'inundació. El Pla d'acció territorial sobre prevenció del risc d'inundació va ser aprovat per Decret 201/2015, de 29 d'octubre.  
  
El Servei d'Ordenació del Territori ha emés informe en el qual assenyalen que si bé està afectada tangencialment pel risc, el que es pretén és compatible amb el PATRICOVA.  
La zona està estudiada tant per la cartografia del PATRICOVA com per la del SNCZI prevalent la segona sobre la primera. En aquesta s'observa que l'avinguda Pare Pampillo està afectada pel risc per a un període de retorn de 500 anys.  
- Paisatge. De conformitat amb el que s'estableix en la LOTUP, el paisatge actuarà com a criteri condicionant en la planificació territorial i urbanística.  
El Servei d'Infraestructura Verda i Paisatge ha emés informe en el qual assenyala que l'actuació tindrà incidència en el paisatge per la qual cosa serà necessari l'elaboració d'un estudi d'integració paisatgística, incorporant les mesures d'integració en la documentació del Pla que tinga eficàcia normativa.  
Igualment assenyalen que haurà de definir-se la infraestructura verda, tant gràficament com normativament.  
- Urbanisme. El 26 de novembre de 2019 el Servei Territorial d'Urbanisme de València emet informe assenyalant que l'aprovació definitiva serà autonòmica perquè afecta l'ordenació estructural. A més des del punt de vista de les seues competències, en relació al tràmit ambiental, no plantegen objeccions a la proposta.  
- Ordenació del territori (ETCV). El 28 de febrer de 2020, la Subdirecció General d'Ordenació del Territori i Paisatge emet informe en el qual assenyala que l'ordenació haurà de complir els principis directors d'ocupació de sòl per a ús residencial establits en la directriu 78 de l'ETCV.  
- Carreteres GVA.  
Segons l'informe emés pel Servei de Planificació els nous usos a implantar, bombers i policia, requereixen vies d'accés ràpid per la qual cosa serà necessari que s'estudie i definisca la xarxa primària de connexió.  
Igualment serà necessari incloure en l'àmbit de la modificació tota la xarxa primària necessària per al correcte funcionament i accessibilitat dels esmentats usos.  
Finalment assenyala que aquesta modificació haurà de ser compatible amb altres documents que s'estan tramitant com pot ser el Pla de mobilitat urbana sostenible del municipi.  
En conseqüència, tenint en consideració els criteris de l'annex VIII, i una vegada realitzat l'anàlisi tècnica de la documentació presentada i consultada la cartografia temàtica de la Conselleria, s'observa que les modificacions proposades no presentaran afeccions sobre el medi ambient, no suposen un canvi del model territorial ni un augment en el consum de recursos, per la qual cosa bastaria realitzar el procediment simplificat d'avaluació.  
Les qüestions relatives a l'accessibilitat poden solucionar-se en fases posteriors de la tramitació abans de l'aprovació definitiva del pla.  
  
G. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta Directiva s'incorpora al dret intern espanyol mitjançant la Llei 21/2013, de 9 de desembre, mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es disposa en la legislació d'avaluació ambiental.  
H. Proposta d'acord  
Segons estableix l'article 51 de la LOTUP, d'acord amb els criteris de l'annex VIII d'aquesta llei, la modificació del Pla proposat no influeix en altres plans o programes; no té incidència en el model territorial vigent en el municipi ni produeix tampoc increment significatiu en el consum de recursos; no suposa afectació sobre elements del patrimoni natural, per la qual cosa es pot concloure que el procediment d'avaluació ambiental simplificada és suficient per a determinar que la proposta no presenta nous efectes significatius sobre el medi ambient,  
  
D'acord amb això, es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del Pla general Torretxó PPR-11 d'Alzira, l'objecte del qual serà el descrit en la documentació remesa, d'acord amb els criteris de l'annex VIII de la LOTUP, per no tindre efectes significatius sobre el medi ambient, sempre que prèviament a la seua aprovació definitiva es complisquen els condicionants descrits a continuació, corresponent continuar la tramitació de la modificació de Pla conforme amb la seua normativa sectorial.  
1. Hauran de complir-se les indicacions assenyalades en l'informe del Servei de Planificació de 20 d'octubre de 2020, i obtindre informe d'aquest servei incorporant, si és el cas, les determinacions que en aquell s'indiquen.  
2. Hauran d'atendre's les determinacions de l'informe de 26 d'octubre de 2020, del Servei d'Infraestructura Verda i Paisatge. Entre altres, es requereix l'elaboració d'un estudi d'integració paisatgística, i obtindre informe d'aquest servei incorporant, si és el cas, les determinacions que en aquest s'indiquen.  
3. Davant l'òrgan substantiu haurà de justificar-se el compliment de la directriu 78 de l'ETCV.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que hi són propis si, una vegada publicat en el Diari Oficial de la Generalitat Valenciana no s'haguera procedit a l'aprovació del Pla en el termini màxim de quatre anys des de la seua publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que es disposa en l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
A la vista d'aquests antecedents, la Comissió d'Avaluació Ambiental, acorda: emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual Torretxo-PPR11 d'Alzira, per considerar que no té efectes significatius en el medi ambient, amb el compliment de les determinacions que s'inclouen en el dit informe.  
  
Notificar a les persones interessades que contra la present resolució, per no ser un acte definitiu en via administrativa, no és possible cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que us notifiquem perquè en prengueu coneixement i als efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, tal com ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 6 de novembre de 2020.- El secretari de la Comissió d'Avaluació Ambiental: José del Valle Arocas»  
  
València, 11 de setembre de 2023.- El director general d'Urbanisme, Paisatge i Avaluació Ambiental: Miguel Ángel Ivorra Devesa.